આ અંગેની વિગત એવી છે કે, ભરૂચના આમોદ તાલુકાના ઇખર ગામના રહીશ મુસ્તુફા નિઝામખા પઠાણ, અમીન કાસમ રાજ અને વિજય વાસાવા નામનો મજૂર ટેમ્પોમાં ભરૂચથી ટાઇલ્સ ભરીને નીકળ્યા હતા. દરમ્યાનમાં લુવારા ગામ પાસે ટેમ્પોના ટાયરમાં પંકચર પડતા ટેમ્પોને રોડની અેક તરફ ઊભો રાખી મુસ્તુફા અને અમીન ટાયર બદલતા હતા ત્યારે પાછળના ભાગેથી પુરઝડપે આવેલી કારના ચાલકે સ્ટીયરિંગ પરનો કાબૂ ગુમાવ્યો હતો અને કાર ટેમ્પોની પાછળ ઘૂૂસી જતા અકસ્માત સર્જાયો હતો. જેમાં અમીન અને મુસ્તુફાનું ગંભીર ઇજા થવાથી ઘટનાસ્થળે જ મોત થયું હતું જ્યારે અન્ય બેને ઇજા થઇ હતી. પોલીસે આ અંગે વધુ તપાસ શરૂ કરી છે.